Source: https://www.zakonypreludi.sk/zz/1986-18
Timestamp: 2020-01-26 23:26:40+00:00
Document Index: 6496520

Matched Legal Cases: ['§ 26', '§ 3', '§ 4', '§ 10', '§ 13', '§ 13', '§ 15', '§ 2', '§ 15', '§ 15', '§ 15', '§ 16', '§ 16', '§ 16', '§ 16', '§ 16', '§ 16', '§ 17', '§ 17', '§ 20', '§ 15', '§ 21', '§ 22', '§ 7', '§ 15', '§ 17', '§ 21', '§ 22', '§ 17', '§ 25', '§ 25', '§ 28', '§ 31', '§ 24', '§ 31', '§ 32']

18/1986 Zb. Vyhláška Federálneho ministerstva palív a energetiky ktorou sa mení a dopĺňa vyhláška Federálneho mi... | Aktuálne znenie
18/1986 Zb.
Vyhláška č. 18/1986 Zb.Vyhláška Federálneho ministerstva palív a energetiky ktorou sa mení a dopĺňa vyhláška Federálneho ministerstva palív a energetiky č. 175/1975 Zb., ktorou sa vykonávajú niektoré ustanovenia plynárenského zákona
Platnosť od 14.03.1986 do31.05.1998
Účinnosť od 01.05.1986 do31.05.1998
Aktuálne znenie 01.05.1986 - 31.05.1998
z 27. februára 1986,
ktorou sa mení a dopĺňa vyhláška Federálneho ministerstva palív a energetiky č. 175/1975 Zb., ktorou sa vykonávajú niektoré ustanovenia plynárenského zákona
Federálne ministerstvo palív a energetiky po dohode so zúčastnenými ústrednými orgánmi ustanovuje podľa § 26 zákona č. 67/1960 Zb. o výrobe, rozvode a využití vyhrievacích plynov (plynárenský zákon) - ďalej len „zákon“:
Vyhláška č. 175/1975 Zb., ktorou sa vykonávajú niektoré ustanovenia plynárenského zákona, sa mení a dopĺňa takto:
1. V § 3 ods. 1 písm. b) sa slová „stabilné tlakové nádoby“ nahrádzajú slovami „stabilné zásobníky a stabilné tlakové nádoby“.
2. V § 4 sa vypúšťa odsek 3.
3. V § 10 ods. 1 sa na začiatok druhej vety vkladá slovo „Montážne“.
4. Za § 13 sa vkladá § 13a, ktorý včítane nadpisu znie:
Osadzovanie meradiel vykurovacích plynov
(1) Pred uvedením prípojky do trvalej prevádzky a pred začatím prevádzky odberných plynových zariadení osadí plynárenský podnik meradlá vykurovacích plynov (ďalej len „plynomery"). O druhu, mieste a ich umiestnení rozhodne plynárenský podnik.
(2) Pri rozšírení odberu vykurovacích plynov je odberateľ, prevádzkovateľ, prípadne užívateľ odberného plynového zariadenia povinný pripraviť a zabezpečiť v mieste určenom plynárenským podnikom podmienky pre osadenie iného plynomeru.
(3) Na zabezpečenie riadnej funkcie plynomeru je plynárenský podnik oprávnený zabezpečiť ho podnikovými plombami a ich neporušenosť kontrolovať. Poškodenie alebo odstránenie plomby sa považuje za poškodenie plynomeru.“.
5. § 15 ods. 1 písm. b) znie:
„b) vnútrozávodný rozvod vykurovacích plynov včítane hlavného uzáveru, ak tento rozvod nie je súčasťou zariadenia na výrobu vykurovacích plynov (§ 2 ods. 2),“.
6. V § 15 ods. 1 písm. e) sa na konci vypúšťajú slová „s výnimkou prenosných tlakových nádob na obsah s hmotnosťou 50 kg a vyššou,“.
7. V § 15 ods. 1 písm. f) sa na začiatku vypúšťa slovo „centrálne“.
8. V § 15 ods. 1 písm. g) sa na začiatku vypúšťa slovo „centrálne“.
9. § 16 ods. 1 písm. a) znie:
„a) podľa právnych predpisov včítane technických noriem a podľa miestnych prevádzkových poriadkov, prípadne miestnych prevádzkových a bezpečnostných pokynov [písmeno f)] zabezpečovať vykonávanie kontrol a revízií týchto zariadení v určených lehotách,“.
10. V § 16 ods. 1 písm. b) sa vkladá za slová „obsluhou a“ slovo „bežnou“.
11. V § 16 ods. 1 písm. d) sa vkladajú za slovo „obsluhou“ slová „a bežnou údržbou“.
12. § 16 ods. 1 písm. e) znie:
„e) viesť predpísanú dokumentáciu zariadení včítane dokumentácie skutočného vyhotovenia a uschovávať ju, ako aj ďalšie doklady ustanovené právnymi predpismi a technickými normami po celý čas používania zariadení,“.
13. § 16 ods. 1 písm. f) znie:
„f) pre prevádzku zariadení vypracovať miestny prevádzkový poriadok alebo miestne prevádzkové a bezpečnostné pokyny na zabezpečenie riadnej prevádzky, obsluhy a bežnej údržby zariadení;10) miestne prevádzkové poriadky alebo miestne prevádzkové a bezpečnostné pokyny musia byť k dispozícii všetkým pracovníkom obsluhy a bežnej údržby, ktorí s nimi musia byť preukázateľne vopred oboznámení.“.
„(2) Výmenu a opravy hlavných uzáverov na prípojkách a regulátoroch tlaku plynu za hlavným uzáverom vykonáva plynárenský podnik, a to na náklady správcu, vlastníka stavby alebo zariadenia.“.
15. § 16 ods. 3 znie:
„(3) Správcovia, vlastníci, prevádzkovatelia a užívatelia odberných plynových zariadení v obytných budovách a drobných prevádzkárňach sú povinní najmä:
a) zachovávať pri používaní plynových spotrebičov potrebnú opatrnosť,11) aby nedochádzalo k ohrozeniu alebo škodám na zdraví alebo majetku a spravovať sa pritom návodom na ich používanie,
b) dodržiavať lehoty kontrol, nastavovania a čistenia plynových spotrebičov určené v návodoch na ich používanie, prípadne v pokynoch daných oprávnenou organizáciou pre vykonávanie opráv, údržby a nastavovania spotrebičov,
c) zabezpečiť predloženie dokumentácie skutočného vyhotovenia domového plynovodu pred každým požadovaným rozšírením odberu plynu v objekte, ak ju plynárenský podnik už nemá, prípadne ak je zrejmé, že táto dokumentácia nezodpovedá skutočnosti,
d) zabezpečovať vykonávanie pravidelnej údržby a opráv oprávnenou organizáciou,
e) vyžadovať od oprávnených vykonávajúcich organizácií protokoly o vykonaných revíziách, opravách, kontrolách, nastavovaní a čistení odberného plynového zariadenia a jeho častí a tieto protokoly uschovávať.“.
16. § 17 včítane nadpisu znie:
Plynárenská organizácia a plynárenský podnik
(1) Plynárenskou organizáciou podľa zákona je štátna hospodárska organizácia výroby a rozvodu plynu v odvetví priemyslu palív zriadená ministrom palív a energetiky ČSSR.
(2) Plynárenským podnikom podľa zákona je organizačná jednotka plynárenskej organizácie vystupujúca v hospodárskych vzťahoch vo svojom mene,12a) ktorej predmetom činnosti je najmä výroba, rozvod a uskladňovanie vykurovacích plynov, plnenie a distribúcia skvapalnených vykurovacích plynov, výstavba a prevádzka tranzitných plynovodných sústav, ako aj výstavba plynovodov a prípojok, ktoré po uvedení do trvalej prevádzky sú v jeho výkone správy.“.
17. Vkladá sa poznámka 12a), ktorá znie:
„12a) § 17 ods. 2 Hospodárskeho zákonníka č. 109/1964 Zb., ktorého úplné znenie bolo vyhlásené pod č. 45/1983 Zb.“.
18. § 20 ods. 2 a 3 znejú:
„(2) Odberné plynové zariadenia (§ 15 ods. 1) pripojí plynárenský podnik len vtedy, ak zodpovedajú podanej prihláške, podkladom prerokovaným podľa § 21 tejto vyhlášky a ak boli odborne technicky preskúšané (§ 22).
(3) Správcovia, vlastníci stavieb a zariadení, prípadne prevádzkovatelia odberných plynových zariadení sú povinní umožniť povereným pracovníkom plynárenského podniku prístup k plynomerom (§ 7), súvisiacim zariadeniam a odberným plynovým zariadeniam (§ 15 ods. 1). Pre vstup do zariadení na obranu vlasti platia osobitné predpisy.16)“.
19. Poznámka 16) znie:
„16) § 17 zákona č. 102/1971 Zb. o ochrane štátneho tajomstva.“.
20. § 21 ods. 3 znie:
„(3) Odberateľ plynu je povinný znovu prerokovať s plynárenským podnikom podklady, ak sa montážne práce na odbernom plynovom zariadení nezačnú do dvoch rokov.“.
21. § 22 ods. 4 znie:
„(4) Odborným technickým preskúšaním (§ 17 zákona) sa rozumie zhodnotenie, či odberné plynové zariadenie bolo vyhotovené podľa podmienok určených plynárenským podnikom a či na odbernom plynovom zariadení bola vykonaná východisková revízia podľa predpisu o kontrolách, revíziách a skúškach plynových zariadení18) bez závad brániacich uvedeniu do prevádzky.“.
22. Poznámka 18) znie:
„18) Vyhláška Českého úradu bezpečnosti práce č. 85/1978 Zb. o kontrolách, revíziách a skúškach plynových zariadení. Vyhláška Slovenského úradu bezpečnosti práce č. 86/1978 Zb. o kontrolách, revíziách a skúškach plynových zariadení.“.
Podmienky odbornej spôsobilosti na vykonávanie montážnych prác na plynárenských a odberných plynových zariadení
(1) Montážne práce na plynárenských a odberných plynových zariadeniach smú vykonávať len pracovníci
a) s úplným stredným vzdelaním alebo so stredným vzdelaním príslušného alebo vhodného študijného odboru, alebo
b) vyučení v učebnom odbore inštalatér, potrubár a prevádzkový alebo strojný zámočník, elektromechanik19) alebo v učebných odboroch zodpovedajúcich druhu vykonávanej práce, ktorí majú aspoň jednoročnú prax v činnosti na plynárenských a odberných plynových zariadeniach, absolvovali odborný kurz usporadúvaný oprávnenou organizáciou a vlastnia doklad o jeho úspešnom ukončení, oprávňujúci ich pracovať na týchto zariadeniach.
(2) Pracovníci, ktorí nemajú spôsobilosť uvedenú v odseku 1, smú vykonávať montážne práce len pod priamym dohľadom a na zodpovednosť pracovníkov, ktorí túto spôsobilosť majú.
(3) Pre vykonávanie zváračských prác platia ustanovenia osobitných právnych predpisov a príslušných technických noriem.20)“.
24. V § 25 ods. 1 druhá veta znie:
„Za zmenu tlaku sa považuje taká zmena tlaku v zariadení na rozvod plynov, v dôsledku ktorej treba osadiť alebo demontovať regulačné zariadenie na úpravu tlaku plynu pre riadnu a bezpečnú funkciu spotrebičov.“.
25. V § 25 ods. 4 druhá veta znie:
„Spotrebiče, ktorých úprava by bola neekonomická alebo technicky neriešiteľná, prípadne pri ktorých by nebola zaistená ich bezpečná prevádzka, musia byť vymenené za nové spotrebiče; nový spotrebič zabezpečí odberateľovi plynárenský podnik.“.
26. V § 28 ods. 1 sa na konci pripája táto veta:
„Iná organizácia môže vykonávať gazifikáciu len za podmienok určených plynárenským podnikom.“.
27. § 31 ods. 2 písm. d) znie:
„d) pri plynovodoch a prípojkách s veľmi vysokým tlakom musia byť od iných objektov dodržiavané minimálne vzdialenosti ustanovené technickou normou a v súlade s ustanovením § 24 zákona.“.
28. V § 31 ods. 3 sa na začiatok prvej vety vkladajú slová: „Nízkotlakové a strednotlakové“.
29. V § 32 sa za odsek 5 pripájajú nové odseky 6 a 7, ktoré znejú:
„(6) Pri výstavbe iných objektov sa musia z dôvodu ochrany objektov pred možnými dôsledkami porúch plynovodov a prípojok s veľmi vysokým tlakom dodržať ustanovenia príslušnej ČSN30) o najmenších dovolených vzdialenostiach plynovodov a prípojok s veľmi vysokým tlakom od iných objektov.
(7) Pre vzdialenosti medzi plynárenskými zariadeniami platia ustanovenia technických noriem o najmenších vzdialenostiach pri krížení a súbehu.“.
Táto vyhláška nadobúda účinnosť 1. májom 1986.